Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 445/12/6613	Žiar nad Hronom, 14.2.2014
EEČ : 2-52-49-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 19.11.2012, spisová značka 1 Pv 445/12/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 11. 07. 2012 v čase asi o 14.45 h viedla osobné motorové vozidlo zn. Škoda Octávia, ev. č. XXXXX, po Ulici Mariánskej v Novej Bani tým spôsobom, že v križovatke s Ulicou Moysesa odbočovala vľavo, pričom nedala prednosť po hlavnej ceste jazdiacemu motocyklu zn. KEEWAY FLASH, ev. č. XXXXX, ktorého vodička XXXXX, nar. XXXXX, nedokázala vzájomnej zrážke zabrániť, narazila kolesom svojho motocykla do ľavého predného rohu osobného motorového vozidla Škoda Octávia, následkom nárazu spadla na zem, pričom utrpela zranenia - zlomeninu posledného článku palca pravej nohy, odreninu ľavého predkolenia a ľavého stehna, zmliaždenie brucha a iné, ktoré si podľa lekárskej správy ošetrujúceho lekára vyžiadali dobu liečenia od 11. 07. 2012 do 27. 07. 2012.

Uznesením prokurátora Okresnej prokuratúry Žiar nad Hronom zo dňa 19.11.2012, spisová značka 1 Pv 445/12/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 1 Pv 445/12 zo dňa 19. 11. 2012 bolo proti obv. XXXXX trestné stíhanie za prečin ublíženia na zdraví podľa § 158 Trestného zákona podmienečne zastavené podľa § 216 ods. 1 Tr. por. Zároveň jej bola určená skúšobná doba v trvaní 12 mesiacov. Uznesenie nadobudlo právoplatnosť dňa 01. 01. 2013. 

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvinenú vyžiadané správy z registra trestov, Okresného úradu Žiar nad Hronom, odboru všeobecnej vnútornej správy, Mestského úradu Nová Baňa, Okresného riaditeľstva PZ, odboru kriminálnej polície Žiar nad Hronom a odboru poriadkovej polície, oddelenie dokladov, z ktorých vyplýva, že počas skúšobnej doby viedla riadny život, nedopustila sa žiadneho protiprávneho konania, teda vyhovela uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Slavomír Višňovský
prokurátor